open-index/open-wikipedia-markdown huggingface dataset:
Evarist Bartolo

**Evarist Bartolo** (Mellieħa, 14 ta' Ottubru 1952) huwa l-Ministru tal-Edukazzjoni attwali ta' Malta. Kien ukoll Ministru tal-Edukazzjoni mill-1996 sal-1998. Huwa edukatur u ġurnalist u politiku Malti fi ħdan il-Partit Laburista. 

## Tfulija u żgħożija

Missier Bartolo kien għalliem tal-Primarja, u Bartolo trabba f'familja reliġjuża ħafna. Kien jgħallem il-Bibbja lit-tfal, u kien ukoll attiv f'għaqdiet reliġjużi bħall-Azzjoni Kattolika, iż-Żgħażagħ Ħaddiema Nsara u l-Leġjun ta' Marija.

## Studji

Fl-1975 Bartolo ggradwa mill-Università ta' Malta b'Baċellerat fil-Letteratura Ingliża, u fl-1984 rebaħ borża ta' studju għal diploma fil-ġurnaliżmu mill-Università ta' Stanford. Sentejn wara ggradwa b*'Masters* fl-Edukazzjoni mill-Università ta' Cardiff.
 
## Ġurnalist u edukatur

Bartolo ħadem għal tliet snin bħala għalliem fil-Kulleġġ De La Salle, erba' snin bħala ġurnalist mal-istazzjon nazzjonali, u għaxar snin bħala editur u kap tal-aħbarijiet fil-mezzi tax-xandir tal-Partit Laburista.

## Politika

Kien biss wara li esplora l-kitbiet u l-politika ta' ħassieba bhal Karl Marx, Mahatma Gandhi, Vladimir Lenin, u Martin Luther King Jr. li beda jifhem liema partit kien jirrappreżenta dak li jemmen fih. Bartolo jgħid li ż-żmien li għamel jaħdem mal-attivist ta' kontra l-Mafja Danilo Dolci ukoll għenu f'din il-formazzjoni tiegħu: "Twelidt f'familja Nazzjonalista, iżda għazilt li nħaddan lill-Partit Laburista għax il-valuri tiegħu ta' ġustizzja soċjali, libertajiet ċivili, u l-impenn favur l-interess ta' Malta huma l-valuri li nemmen fihom jien.. Dħalt fil-politika bit-tama li dak li nagħmel itejjeb, għall-inqas imqar ftit, il-ħajja ta' madwarna."
 
### Il-Liġi tad-Divorzju
 
Bartolo ħadem mad-deputat Nazzjonalista Jeffrey Pullicino Orlando fuq abbozz ta' liġi tad-divorzju, u  flimkien miegħu u ma' Deborah Schembri, mexxa b'suċċess il-kampanja tal-"Iva", biex id-divorzju sar legali fl-2011.
 
### Il-qasam Edukattiv

Bartolo kien Ministru tal-Edukazzjoni mill-1996 sal-1998 fl-Amministrazzjoni ta' Alfred Sant. Bartolo ħadem biex ipoġġi l-problemi tal-illiteriżmu u l-falliment edukattiv fuq l-aġenda tal-pajjiż, biex iżjed tfal u żgħażagħ jirnexxu fl-edukazzjoni.

Nhar it-13 ta' Marzu 2013 huwa reġa' nħatar Ministru tal-Edukazzjoni fil-Gvern Laburista li tela' fl-Elezzjonijiet Ġenerali 2013 li saru ħamest ijiem qabel.

### Drittijiet Ċivili

Bejn l-2008 u l-2013 huwa kien il-Kelliem Laburista għall-Edukazzjoni u d-Drittijiet Ċivili, u tkellem favur id-drittijiet tan-nisa, tal-omosesswali u tal-immigranti fost l-oħrajn.
Johanna von Puttkamer

**Johanna Friederike Charlotte Dorothea Eleonore von Puttkamer** (twieldet fil-11 ta' April 1824 – mietet fis-27 ta' Novembru 1894) kienet nobbli Prussjana, mart il-Kanċillier Ġermaniż Otto von Bismarck.

## Bijografija

Johanna kienet l-unika tifla fost familja aristokratika ddominata minn kultura ta' konservattiżmu Protestant. Il-ġenituri tagħha, Heinrich von Puttkamer (1789–1871) u Luitgarde Agnes von Glasenapp (1799–1863), iżżewġu fl-1 ta' Diċembru 1819 ġewwa Gramenz.

Nhar il-21 ta' Diċembru 1846, Otto von Bismarck bagħat ittra lil missier Johanna sabiex jitlob il-permess li jiżżewwiġha. Iż-żwieġ seħħ f'Kołczygłowy, qrib Reinfeld, fit-28 ta' Lulju 1847. Huma kellhom tliet itfal: żewġ subien, Herbert (1849–1904) u Wilhelm (1852–1901), u tifla waħda, Marie (1848–1926)

Wara l-mewt tagħha, Bismarck irranġa sabiex il-mara tiegħu tindifen fil-post fejn mietet, fejn it-tnejn qattgħu diversi sjuf u xtiewi flimkien. Kamra żgħira fil-ġnien, li kien il-punt favorit tagħha, ġie rranġat sabiex isir post ta' dfin. Aktar tard, il-ġisem tagħha ġie trasferit lejn Friedrichsruh fejn indifnet biswit ir-raġel tagħha.

## Ħoloq esterni

*  Xogħlijiet ta' jew dwar Johanna von Puttkamer fuq il-Librerija Nazzjonali tal-Ġermanja
Mustafa Kemal Atatürk

**Mustafa Kemal Atatürk**, magħruf f'pajjiżu bħala **Gazi Mustafa Kemal Paxa** (Saloniki, Mejju 1881 – Istanbul, 10 ta' Novembru 1938) kien ġeneral Tork.
Valparaíso

**Valparaíso** hija belt fiċ-Ċili.

## Sit ta' Wirt Dinji
Il-Kwartier Storiku u l-Port Marittimu ta' Valparaíso ġew iddeżinjati bħala Sit ta' Wirt Dinji tal-UNESCO.

Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-**kriterju (iii)** "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet".

## Ħoloq esterni

*  municipalidaddevalparaiso.cl
*  ciudaddevalparaiso.cl

## Referenzi
Lucien Laurent

**Lucien Laurent** (twieled fl-10 ta' Diċembru 1907 – miet fil-11 ta' April 2005) kien plejer tal-futbol Franċiż. Hu jibqa' famuż minħabba li kien il-plejer li skorja l-ewwel gowl fl-istorja tat-Tazza tad-Dinja.

## Karriera

Bejn l-1921 u l-1931 Laurent lagħab mat-tim semiprofessjonali ta' Cercle Athlétique de Paris, qabel ma ssieħeb ma' Sochaux, li f'dak iż-żmien kienet it-tim tax-xogħol tal-manifattur tal-karozzi Peugeot, fejn kien jaħdem. Fis-snin li segwew dar diversi timijiet, sakemm faqqet it-Tieni Gwerra Dinjija u ġie msejjaħ mal-armata Franċiża. Matul il-gwerra nqabad bħala priġunier mill-Ġermaniżi u wara li qatta' tliet snin bħala priġunier fl-1943 irritorna għall-futbol ma' Besançon fejn magħhom għalaq il-karriera tiegħu fl-1946.

Laurent iddebutta mat-tim nazzjonali Franċiż nhar it-23 ta' Frar 1930 f'logħba ta' ħbiberija kontra l-Portugall ġewwa Porto, li Franza tilfu 2–0. Hu, flimkien ma' ħuh, ġew magħżula mal-iskwadra Franċiża għat-Tazza tad-Dinja 1930 ġewwa l-Urugwaj, l-ewwel waħda fl-istorja. Għal din l-okkażjoni hu ngħata permess speċjali ta' "futboler-ħaddiem". Hu lagħab fl-ewwel logħba kontra l-Messiku fit-13 ta' Lulju 1930. Franza rebħu l-partita 4–1, b'Laurent jiskorja l-ewwel gowl fl-istorja tat-Tazza tad-Dinja.

Minkejja r-rebħa kontra l-Messiku, Franza ġiet eliminata wara li tilfet iż-żewġ partiti ta' wara kontra l-Arġentina u ċ-Ċili. Fl-ewwel logħba Laurent kien mal-ewwel ħdax però kellu jiġi sostitwit wara li weġġa' f'konfront ma' Luis Monti li ħallietu barra mil-logħba ta' wara.

Mat-tim nazzjonali Franċiż Laurent lagħab 10 partiti fejn skorja żewġ gowls.

## Statistika
### Logħbiet internazzjonali

## Referenzi

## Ħoloq esterni

*  Profil fuq is-sit tal-federazzjoni Franċiża
Marcel Langiller

**Marcel Langiller** (twieled fit-2 ta' Ġunju 1908 – miet fit-28 ta' Diċembru 1980) kien plejer tal-futbol Franċiż. Hu kien jilgħab bħala attakkant u kien magħruf bħala "La Caille".

## Karriera

Matul il-karriera tiegħu, Langiller lagħab ma' Excelsior Roubaix, Red Star, Saint-Étienne u CA Paris. Ma' Excelsior hu rebaħ it-Tazza Franċiża fl-1933, u kien finalista tal-istess tazza ma' CA Paris fl-1928.

Mat-tim nazzjonali Franċiż lagħab 30 darba u skorja 7 gowls. Hu kien magħżul fost l-iskwadra għat-Tazza tad-Dinja 1930, l-ewwel waħda tal-istorja. L-uniku gowl li skorja f'din il-kompetizzjoni wasal fl-ewwel logħba kontra l-Messiku, fejn Franza rebħu 4–1.

## Unuri
### Klabb

;Excelsior Roubaix
* Coupe de France: 1933

## Ħoloq esterni

*  Statistika fuq FFR.fr
André Maschinot

**André Maschinot** (twieled fit-28 ta' Ġunju 1903 – miet fl-10 ta' Marzu 1963) kien plejer tal-futbol Franċiż li kellu r-rwol ta' attakkant.

## Karriera

Maschinot beda jilgħab ma' US Belfort sakemm fl-1927 ingħaqad ma' AS Strasbourg ,u aktar tard fl-1929 ma' Sochaux. Ma' dawn tal-aħħar, barra li għalaq il-karriera tiegħu, hu rebaħ il-kampjonat Franċiż.

Mat-tim nazzjonali Franċiż Maschinot lagħab 5 partiti fejn skorja żewġ gowls, it-tnejn fl-ewwel logħba li qatt intlagħbet f'Tazza tad-Dinja, fit-13 ta' Lulju tal-1930 kontra t-Messiku.

## Unuri
### Klabb

;Sochaux
* Ligue 1: 1934–35

## Ħoloq esterni

*  Profil fuq is-sit tal-federazzjoni Franċiża
Galea

**Galea**:
* Alfons Maria Galea (1861, Valletta - 1941, Balzan)
* Daniele Galea (it)
* David Galea
* Louis Galea (* 1948, Mqabba)
* Mario Galea (* 1962)
* Michael Galea (* 1979)
Juan Carreño

**Juan Carreño Lara** (twieled fl-14 ta' Awwissu 1909 – miet fis-16 ta' Diċembru 1940) kien plejer tal-futbol Messikan li kien jilgħab bħala attakkant.

## Karriera

Fil-karriera qasira tiegħu hu lagħab mal-klabb Messikan ta' Atlante.

Mat-tim nazzjonali tal-Messiku, Carreño lagħab fl-Olimpjadi tal-1928 u fit-Tazza tad-Dinja 1930. Hu kien l-ewwel Messikan li skorja fit-Tazza tad-Dinja, wara l-gowl ta' konsolazzjoni fit-telfa ta' 4–1 kontra Franza.

Hu miet fl-1940 fl-età ta' 31 sena kawża ta' appendiċite.

## Ħoloq esterni

*
Carlos Vidal

**Carlos Vidal Lepe** (twieled fl-24 ta' Frar 1902 – miet fis-7 ta' Ġunju 1982) kien plejer tal-futbol Ċilen, li kien jilgħab bħala attakkant.

## Karriera

Fil-karriera tiegħu Vidal lagħab ma' Magallanes u Audax Italiano. Mat-tim nazzjonali taċ-Ċili hu ħa sehem fit-Tazza tad-Dinja 1930 li saret fl-Urugwaj. *El Zorro*, kif kien magħruf, lagħab it-tliet partiti fil-kompetizzjoni u skorja tnejn mill-ħames gowls li ċ-Ċili skorja f'din l-edizzjoni. Hu ġie magħżul ukoll biex jilgħab fil-Campeonato Sudamericano 1935.

## Noti

## Ħoloq esterni

*
Manuel Rosas

**Manuel Rosas Sánchez** (twieled fis-17 ta' April 1912 – miet fl-20 ta' Frar 1989) kien plejer tal-futbol Messikan li ħa sehem fl-edizzjoni inawgurali tat-Tazza tad-Dinja.

## Karriera

*Chaquetas*, kif kien magħruf, lagħab għal ħames staġuni bejn l-1929 u l-1934 ma' Atlante fejn rebaħ kampjonat wieħed fl-istaġun 1930–31.

Mat-tim nazzjonali tal-Messiku hu ġie magħżul flimkien ma' ħuh Felipe Rosas għat-Tazza tad-Dinja 1930. Hu kien l-ewwel plejer li qatt skorja *penalty* f'din il-kompetizzjoni li wasal kontra l-Arġentina. B'dan il-gowl hu sar l-iżgħar plejer li qatt skorja fl-istorja tat-Tazza tad-Dinja, rekord li ġie megħlub iktar tard minn Pelé. Biż-żewġ gowls kontra l-Arġentina hu kien l-ewwel plejer Messikan li skorja iktar minn gowl wieħed f'fażi finali tat-Tazza tad-Dinja (l-ewwel li skorja iktar minn żewġ gowls kien Luis Hernández, 68 sena wara).

## Ħoloq esterni
*
Akrolett

L-**akrolett** hu l-ogħla lsien fl-intern ta’ sistema soċjali u kulturali.

Eżempju tipiku ta’ akrolett huwa l-Latin Medjevali: fiż-Żminijiet tan-Nofs, infatti, l-ilsna romanzi kienu jintużaw għall-komunikazzjoni ta’ kull jum u għal skopijiet prevalentement prattiċi (jiġifieri fil-funzjoni ta’ bażilett), filwaqt li l-Latin kien l-ilsien tal-kultura u tal-Knisja, u kien jintuża fil-kuntesti aktar prestiġġjużi.

Ġeneralment, l-istatus ta’ akrolett hu dovut għall-għażla ta’ tali lingwa bħala lingwa uffiċjali min-naħa ta’ Stat jew Knisja. Xi minn daqqiet, tkun il-komunità tal-intellettwali, fi żminijiet meta jkun imxerred sew l-analfabetiżmu, li tadotta lingwa letterarja nazzjonali.

F’ħafna komunitajiet madwar id-dinja huwa possibbli tara sitwazzjoni ta’ diglossja, jiġifieri l-preżenza ta’ bosta ilsna. Spiss jiġri li dawn l-ilsna jintużaw f’kuntesti u b’funzjonijiet differenti.
Alex Thépot

**Alexis Thépot** (twieled fit-30 ta' Lulju 1906 – miet fil-21 ta' Frar 1989) kien plejer tal-futbol Franċiż.

## Bijografija

Thépot twieledi fi Brest. Hu lagħab ma' Armoricaine Brest (1922–1927), FEC Levallois (1927–28), Red Star (1928–1935) u USL Dunkerque (1935–1936). Wara sena tajba ma' Levallois, hu ġie magħżul biex jilgħab fl-ewwel logħba mat-tim nazzjonali Franċiż kontra l-Ingilterra fl-1927. B'kollox lagħab 31 logħba man-nazzjonal u libes il-faxxa ta' kaptan fi tlettax minnhom. Thépot deher fl-ewwel logħba ta' Franza fit-Tazza tad-Dinja kontra l-Messiku fl-1930, minkejja li kellu jerħi l-logħba matul l-ewwel taqsima minħabba li kien weġġa'. Franza naqsu li jaqbżu l-fażi tal-gruppi hekk kif tilfu ż-żewġ logħbiet ta' wara kontra l-Arġentina u ċ-Ċili. Fl-aħħar logħba kontra ċ-Ċileni, Thépot salva *penalty* li kien l-ewwel darba li seħħ fl-istorja tat-Tazza tad-Dinja.

## Referenzi

## Ħoloq esterni
*  Statistika fuq FFR.fr
FIFA Puskás Award

Il-**FIFA Puskás Award** huwa unur li ġie stabbilit fl-20 ta' Ottubru 2009 mill-FIFA (Fédération Internationale de Football Association) fuq rikjesta tal-President Sepp Blatter li jingħata lill-plejer li jkun skorja l-isbaħ gowl tas-sena.

L-unur huwa b'ġieħ Ferenc Puskás, kaptan tat-tim nazzjonali Ungeriż fis-snin ħamsin u protagonista tas-suċċessi mar-Real Madrid fis-snin sittin. Puskás huwa kkunsidrat minn ħafna bħala wieħed mill-aktar attakkanti b'saħħithom u prolifiċi li l-futbol Ewropew qatt ipproduċa, u skorja 84 gowl f'85 logħba internazzjonali. Hu kien wieħed mill-aqwa skorers tas-seklu 20 b'512-il gowl f'528 logħba.

L-ewwel serata saret fil-21 ta' Diċembru 2009 fl-Iżvizzera, bil-plejer Portugiż Cristiano Ronaldo joħroġ rebbieħ.

## Kriterji

* Il-bellezza tal-gowl (kriterju suġġettiv — xutt mid-distanza, azzjoni tat-tim, gowl akrobatiku, gowl individwali, etċ.)
* L-importanza tal-partita (kriterju oġġettiv — limitat għal timijiet internazzjonali "A", kompetizzjonijiet kontinentali u kampjonati tal-ogħla diviżjoni).
* Il-gowl m'għandux ikun frott ta' fortuna, żbalji jew devjazzjoni ta' sieħeb jew l-avversarju.
* Il-gowl għandu jsostni l-*fair play*, jiġifieri, il-plejer ma kellux iġib ruħu ħażin fil-logħba jew ikun instab akkużat b'doping.

## Rebbieħa

## Ħoloq esterni

* Paġna uffiċjali fuq FIFA.com
Tom Florie

**Thomas Florie** (twieled fis-6 ta' Settembru 1897 – miet fis-26 ta' April 1966) kien plejer tal-futbol Amerikan.

## Bijografija

Imwieled fi New Jersey minn ġenituri immigranti Taljani, Florie beda jilgħab il-futbol ta' età żgħira. Madanakollu, is-servizz mal-forzi armati matul l-Ewwel Gwerra Dinjija mblukkat il-bidu tal-karriera tiegħu. Fl-1922, Florie ingħaqad ma' Harrison tal-American Soccer League, però lagħab biss tliet partiti qabel ma lagħab ma' American AA fil-West Hudson Amateur League.

Fl-1924, Florie irritorna lura fl-ASL meta issieħeb ma' Providence. Hemmhekk stabilixxa ruħu bħala wieħed mill-aqwa attakkanti fil-kampjonat. Fl-1928, hu beda l-istaġun ma' Providence, li issa kien jissejjaħ Gold Bugs, qabel ma mar ma' New Bedford Whalers II. Aktar tard ingħaqad ma' Fall River, però t-tim dam biss sal-istaġun tar-rebbiegħa qabel ma twaħħad man-New York Yankees biex sar New Bedford Whalers III. Fl-1932, il-Whalers għelbu lil Stix, Baer and Fuller FC 8–5 fil-finali tan-National Challenge Cup ibbażata fuq żewġ logħbiet. Florie skorja gowl f'kull logħba. Florie imbagħad ingħaqad ma' Pawtucket Rangers. Fl-1941, Florie rebaħ it-tieni National Cup tiegħu meta Pawtucket ittrijonfaw fuq Detrot Chrysler, 8–5 totali, bi Florie iħalli l-marka b'gowl.

Mat-tim nazzjonali Amerikan, Florie lagħab tmien logħbiet u skorja darbtejn bejn l-1925 u l-1934. L-ewwel logħba kienet it-telfa ta' 1–0 kontra l-Kanada fis-27 ta' Ġunju 1925. L-ewwel gowl tiegħu wasal fit-tieni logħba kontra l-istess Kanada li ntlagħbet is-sena ta' wara, b'din id-darba l-Istati Uniti joħorġu rebbieħa 6–2. Florie ma ġiex imsejjaħ fl-iskwadra għall-Olimpjadi 1928, però kien fit-tim għat-Tazza tad-Dinja 1930. Hu kien maħtur bħala l-kaptan tat-tim hekk kif l-Istati Uniti nqalgħu fis-semifinali kontra l-Arġentina. L-aħħar logħba internazzjonali kienet fit-telfa fl-ewwel rawnd kontra l-Italja fit-Tazza tad-Dinja 1934.

Fl-1986, Florie ġie imdaħħal fin-*National Soccer Hall of Fame*.

## Referenzi
Motorhead

**Motörhead** huwa grupp mużikali Renju Unit fuq mużika heavy metal. 

Il-membri tal-band huma Lemmy, Phil Campbell, Mikkey Dee.

## Grupp
### Membri kurrenti

* Lemmy Kilmister (1975 - preżent)
* Phil Campbell (1984 - preżent)
* Mikkey Dee (1992 - preżent)

### Membri tal-passat
* Larry Wallis (1975 - 1976)
* Lucas Fox (1975 - 1976)
* "Fast" Eddie Clarke (1976 - 1982)
* Phil "Philty Animal" Taylor (1976 - 1984 1987 - 1992)
* Brian "Robbo" Robertson (1982 - 1983)
* Würzel (1984 - 1995)
* Pete Gill (1984 - 1987)

## Diskografija

### Albums

* 1977: *[[Motörhead (album)|Motörhead]]*
* 1979: *[[Overkil]]*
* 1979: *[[Bomber]]*
* 1979: *[[On Parole]]* 
* 1980: *[[Ace of Spades]]*
* 1982: *[[Iron Fist]]*
* 1983: *[[Another Perfect Day]]*
* 1986: *[[Orgasmatron]]*
* 1987: *[[Rock 'n' Roll]]*
* 1991: *[[1916 (album)|1916]]*
* 1992: *[[March ör Die]]*
* 1993: *[[Bastards]]*
* 1995: *[[Sacrifice]]*
* 1996: *[[Overnight Sensation]]*
* 1998: *[[Snake Bite Love]]*
* 2000: *[[We Are Motörhead]]*
* 2002: *[[Hammered]]*
* 2004: *[[Inferno]]*
* 2006: *[[Kiss of Death]]*
* 2008: *[[Motörizer]]*
* 2010: *[[The Wörld Is Yours]]*
* 2013: *[[Aftershock]]*
* 2015: *[[Bad Magic]]*
Guillermo Subiabre

**Guillermo Subiabre Astorga** (twieled fil-25 ta' Frar 1903 – miet fil-11 ta' Lulju 1964) kien plejer tal-futbol Ċilen li kien jilgħab bħala attakkant.

Matul il-karriera tiegħu hu lagħab għal Colo-Colo (1927–1934), Santiago Wanderers u t-tim nazzjonali taċ-Ċili. Hu wkoll ħa sehem fl-Olimpjadi tas-sajf 1928 u fit-Tazza tad-Dinja 1930. F'din tal-aħħar hu kien awtur ta' żewġ gowls.

Ma' Colo-Colo, Subiabre lagħab għal tmien staġuni, sitta minnhom bħala parti mill-perjodu tad-dilettantiżmu u tnejn bħala parti mill-perjodu professjonali. Fl-1934, hu ġie rikonoxxut bħala plejer onorarju għal ħajtu għal Colo-Colo.

## Referenzi

## Ħoloq esterni

*  Profil fuq is-sit ta' Colo-Colo
*
Trofew Bravo

It-**Trofew Bravo** (bit-Taljan: *Trofeo Bravo*) huwa unur annwali mogħti mir-rivista Taljana *[[Guerin Sportivo]]* għall-aqwa futboler Ewropew ta' taħt il-21 sena.

Bejn l-1978 u l-1992, dan it-trofew seta' jingħata biss lil dawk il-plejers li kellhom inqas minn 23 sena u li kienu qegħdin jieħdu sehem f'waħda mit-tliet kompetizzjoni għall-klabbs tal-UEFA. Mill-1992, dan l-unur infetaħ għal kwalunkwe plejer li għandu inqas minn 21 sena u li jilgħab ma' kwalunkwe klabb f'kampjonat Ewropew.

Dan l-unur jingħata fix-xahar ta' Ġunju abbażi tal-prestazzjonijiet murija matul l-istaġun u mhux tas-sena tal-kalendarju.

## Rebbieħa

## Ħoloq esterni

* It-Trofew Bravo fuq RSSSF
Università Niccolò Cusano

L-**Università Niccolò Cusano** (bit-Taljan: *Università degli Studi Niccolò Cusano (UNICUSANO)*) hija università privata li tinsab f'Ruma, ġewwa l-Italja.

Din ġiet fundata fl-2006 minn Stefano Bandecchi u hi msemmiha wara l-kardinal Kattoliku, xjentist u astronomu Nicola Cusano. Sal-2012 din kienet tgħodd mal-10,108 studenti.

## Organizzazzjoni

L-università hija maqsuma f'erba' fakultajiet:
* Fakultà tal-Liġi
* Fakultà tax-Xjenza Politika
* Fakultà tal-Ekonomija
* Fakultà tal-Edukazzjoni

## Referenzi

## Ħoloq esterni

* Sit uffiċjali
Lino Cassar

**Lino Cassar** (3 ta' Jannar 1935 - Mosta, 9 ta' Novembru 2012) kien ġurnalist xellugi Malti f'karriera li wasslitu biex fl-2007 kien rikonoxxut bil-Premju tad-Deheb fil-Ġurnaliżmu.

## Karriera
### Ġurnaliżmu
Cassar kien editur tal-ġurnal *Iż-Żmien* bejn l-1967 u l-1971, kif ukoll ta' *Ix-Xewka*, gazzetta politika-satirika ta’ darba fil-ġimgħa, bejn l-1965 u l-1978. Kien ukoll maniġer tal-Freedom Press fiż-żmien li kienu kkundannati hi u l-pubblikazzjonijiet tagħha. Huwa appuntu fil-qasam tal-ġurnaliżmu politiku-satiriku li Lino Cassar ta kontribut enormi. Kompla fuq it-tradizzjoni ta’ ġurnaliżmu politiku-satiriku li Ġino Muscat Azzopardi, l-ikbar ħabib ta’ Lino Cassar, u oħrajn qablu ħallew ħajja għal snin twal.

Kien ukoll kontributur regolari fuq *[[It-Torċa]]* bil-paġna "Ħadd wara Ħadd" fejn baqa' magħruf għall-istil dirett u bla kantunieri li bih kien jaqsam ħsibijietu.

### Ċinematografija
Cassar jibqa' magħruf ukoll għall-imħabba kbira li kellu lejn iċ-ċinematografija tant li serva kemm fuq il-Bord taċ-Ċensura tal-Films u t-Teatru (1972-87) kif ukoll bħala Direttur Maniġerjali tal-Mediterranean Film Studios. Kien Kap tal-Films taċ-ċinema f’Xandir Malta (1975-83). Huwa kkontribwixxa kitbiet dwar films fuq diversi ġurnali. Fl-2007 Cassar ġie mogħti l-Gold Award fis-sbatax-il edizzjoni tal-Malta Journalism Award. 

Huwa ngħata Ġieħ ir-Repubblika, sena wara mewtu, fl-2013, b’rikonoxximent tas-servizz distint li huwa ta lis-soċjetà Maltija permezz tal-ġurnaliżmu.
 
Wara mewtu kien deskritt mill-Partit Laburista bħala "kolonna tal-ġurnaliżmu", anke l-Istitut tal-Ġurnalisti Maltin (IĠM) faħħru fejn iddeskrivih bħala "pijunier fil-qasam tal-kritika ċinematografika" kif ukoll "enċiklopedija umana tal-qasam taċ-ċinema".
 
## Ħajja privata
Lino Cassar kien miżżewweġ lil Maria u kellhom żewġt itfal, Gino u Anne Marie. Hu miet fid-9 ta' Novembru 2012 fl-età ta' 78 sena. 

## Referenzi
Marsa FC

**Marsa Football Club** hu klabb tal-futbol Malti mil-lokalità tal-Marsa, li bħalissa jilgħab fit-Tieni Diviżjoni. It-tim lagħab fit-Tazza UEFA matul l-istaġun 1971-72 u lagħab diversi staġuni fil-Premier League Malti.

## Storja
Il-Marsa għandha storja kbira tal-futbol Malti, kellha ħafna plejers tajbin li kienu iħobbu lil klabb tal-Marsa. Il-klabb kien fondat fl-1920 taħt l-isem ta *Marsa United*. Fl-1947 il-klabb tal-Marsa bidel ismu għall-*Marsa Football Club*. Il-President tal-klabb kien Barbaro Markiz, is-Segretarju:Joseph Ġoġġi, it-Teżorier:Gejtu Saliba u l-Kowc:Henry Azzopardi, dawn kienu l-membri tal-futbol fil-Marsa.

Il-Marsa għamlu l-ewwel debutt fil-kampjonat tagħhom f'Jannar 1920. Il-klabbs li l-Marsa kienu qiegħdin jikkompetu magħhom kienu : Valletta United, Cottonera FC, Paola United, Sliema Wanderers FC,  Ħamrun Spartans FC u Floriana. St. Georges ma ħadux sehem minħabba l-problemi tal-flus. L-ewwel logħba kompetittiva tal-Marsa kienet kontra Paola United li ntemmet 4-0 favur il-Marsa. Fil-Cousis Shield, il-Marsa waslu fis-semi finali meta ltaqaw ma Sliema. Meta ntemmet l-ewwel taqsima, il-Marsa kellom vantaġġ ta' 3 gowls iżda fit-tieni taqsima, Sliema ħarġu bi grinta kbira u skurjaw 4 gowls u l-Marsa nqalaw mill-kompetizjoni bi żvintura.

Fl-istaġun 2012–13, Marsa spiċċaw ir-raba' fit-Tielet Diviżjoni u b'hekk ġew promossi għat-Tieni Diviżjoni flimkien maċ-ċampjins Senglea Athletic, Mdina Knights u Marsaskala.

### Marsa kontra Juventus
L-akbar kisba tal-Marsa kienet fl-istaġun 1970-1971. Il-Marsa kienu ġew it-2 post mil-kampjonat taħt Sliema. Il-Marsa ikkompetit fil-UEFA Ewropa League u ltaqaw ma' Juventus.  Fil-Grawnd tal-Gzira, il-Marsa tilfu 0-6 u F'Turin, fil-Comunale Stadio, tilfu 0-5.

## Plejers notevoli

* Christian Mifsud
* Minabo Asechemie
* Gilbert Martin
* Danial Gatt
* Allen Mifsud
* Darin Vella
* Elvin Attard
* Joseph Casha
* Kevin Scerri
* Roderick Spiteri
* Manuel Scicluna
* Graham Bencini

* Warren Chircop
* Joseph Xuereb
* Sunday Eboh
* Anthony Evi-Parker
* Anthony Ewurum
* Jeanpaul Zammit
* John Zammit
* Lee Grima
* Ryan Bonnici
* Michael Cutajar
* Denis Cauchi

* Mark Marlow
* Clive Mizzi
* Nikolai Slavtchev
* Raymond Xuereb
* Emil Yanchev
* Raymond Vella
* Jonathan Buttigieg
* Kevin Farrugia
* Rio Micallef
* Shaun Cutajar
* Johan Zammit

## UEFA Cup

## Referenzi

## Ħoloq esterni

* Sit Uffiċjali
* Paġna Uffiċjali fuq Facebook
Bank Ċentrali ta' Malta

Il-**Bank Ċentrali ta' [[Malta]]** ġie stabbilit fis-17 ta' April 1968. F'Mejju tal-2004, meta Malta ssieħbet fl-Unjoni Ewropea, dan sar parti integrali mill-Sistema Ewropea ta' Banek Ċentrali. Kien responsabbli għal, fost affarijiet oħra, il-ħruġ tal-karti tal-flus u l-muniti tal-lira Maltija, qabel Malta adottat l-ewro fl-2008 u l-Bank saru parti mill-*Ewrosistema*.
Lista ta' banek f'Malta

## Il-Bank Ċentrali

*Bank Ċentrali ta 'Malta http://www.centralbankmalta.org

## Banek Kummerċjali

*Akbank T.A.S. http://www.akbank.com.tr
*APS Bank Limited  http://www.apsbank.com.mt
*Banif Bank (Malta) plc https://web.archive.org/web/20200502120733/http://banif.com.mt/
*Bank of Valletta plc http://www.bov.com
*BAWAG Malta Bank Limited https://web.archive.org/web/20110222215417/http://bawag.com/
*CommBank Europe Limited http://www.commbank.com.au
*Deutsche Bank (Malta) Limited http://www.commbank.com.au
*Erste Bank (Malta)Limited http://www.deutsche-bank.com
*FCM Bank Limited http://www.fcmbank.com.mt
*FIMBank plc http://www.fimbank.com
*Fortis Bank Malta Limited https://web.archive.org/web/20081001225011/http://www.fortis.com/
*HSBC Bank Malta plc http://www.hsbc.com.mt
*IIG Bank (Malta) Limited https://web.archive.org/web/20121031014500/http://www.iigbank-malta.com/
*Investkredit International Bank plc https://web.archive.org/web/20010418143100/http://www.investkredit.com.mt/
*Izola Bank plc http://www.izolabank.com.mt
*Lombard Bank Malta plc https://web.archive.org/web/20161202234141/http://www.lombardmalta.com/
*MeDirect Bank Malta plc http://www.medirect.com.mt
*NBG Bank Malta Limited http://www.nbg.com.mt
*Nemea Bank Limited https://web.archive.org/web/20120625095107/http://www.nemeabank.com/
*Raiffeisen Malta plc http://www.rzb.at
*Saadgroup Bank Europe Limited http://www.saadgroup.com
*Satabank plc http://www.sata.bank
*Sparkasse Bank Malta plc http://www.sparkasse-bank-malta.com
*Turkiye Garanti Bankasi A S https://web.archive.org/web/20100209060036/http://www.garantibank.com/
*VoiceCash Bank Limited http://www.voicecashbank.com

Lista sħiħa bħala 6 ta' Ġunju 2012, ibbażata fuq listi uffiċjali disponibbli fuq Malta Financial Services Authority http://www.mfsa.com.mt
Barbados

Il-**Barbados** hi nazzjon fil-Karibew.


File:National Heroes Square, Bridgetown.jpg|Pairlament o Barbados Pjazza Eroj Nazzjonali
File:Bridgetown2.jpg|Bridgetown
File:Bridgetown.png|Bridgetown
File:Bridgetown, Barbados, April 2007.jpg|Bridgetown
File:Bridgetown, Barbados..JPG|Bridgetown
File:Bridgetown barbados parliament building.jpg|Bridgetown
File:Bridgetown aerial.JPG|Bridgetown
File:Barbados Mutual Life Assurance Society building, Bridgetown.jpg|Bridgetown
File:Gateway to Deep Water Harbour, Barbados.jpg|Bridgetown
File:High street Barbados.jpg|Bridgetown
File:Sir Grantley Adams Int Airport, Barbados-01.jpg|Bridgetown
File:BM322Nov95.jpg|Bridgetown
File:Holetown, Saint James, Barbados-001.jpg|Holetown
File:Miami Beach, Barbados.jpg|Oistins
File:Barbadian Money.jpg|Barbadian Money
File:Монета 1 цент 2010 Барбадос .jpg|Barbados cent
File:Монета 5 центов 2012 Барбадос.jpg|Barbados cent
File:Barbados dollar (5105721369).jpg|Barbados dollar
Bolivja

Il-**Bolivja**, uffiċjalment magħrufa bħala l-**Istat Plurinazzjonali tal-Bolivja** (bl-Ispanjol: *Estado Plurinacional de Bolivia*), hija pajjiż interkjuż li tinsab fiċ-ċentru tal-Amerika t'Isfel. Għandha fruntiera mal-Brażil fit-Tramuntana u fil-Lvant, mal-Paragwaj u mal-Arġentina fin-Nofsinhar, maċ-Ċili fil-Lbiċ, u mal-Perù fil-Punent. Il-belt kapitali hi Sucre.
Burma

Il-**Burma**, magħrufa wkoll bħala **Mjanmar** hija stat sovran fix-Xlokk tal-Asja. Il-Pajjiż huwa mdawwar mill-Indja, il-Bangladexx, iċ-Ċina, il-Laos u t-Tajlandja. Terz tal-perimetru totali ta' Burma li jkopri 1930 kilometru (1200 mi), jifforma kosta mhux interrotta tul il-Bajja ta' Bengal u l-Baħar Andaman. B'total ta' 676,578 km2 (261,227 sq mi), huwa l-40 l-akbar pajjiż fid-dinja u t-tieni l-akbar pajjiż fl-Asja tax-Xlokk. Il-Burma huwa wkoll l-24 l-aktar pajjiż popolat fid-dinja b'aktar minn 60,280,000 ruħ.
Kambodja

Il-**Kambodja**, uffiċjalment magħrufa bħala r-**Renju tal-Kambodja**, huwa pajjiż li jinsab fil-parti tan-Nofsinhar tal-Peniżola tal-Indoċina fix-Xlokk tal-Asja. Art tat-total tagħha huwa 181,035 kilometru kwadru (69,898 sq mi), u għandha fruntieri mat-Tajlandja għall-Majjistral, Laos għall-Grigal, il-Vjetnam lejn il-lvant u l-Golf tat-Tajlandja lejn il-Lbiċ.

Deskrizzjoni. It-territorju tal-Kambodja għandu erja ta' madwar 181,040 km², li jaqsam fruntiera ta' 800 kilometru mat-Tajlandja fit-tramuntana u l-punent, fruntiera ta' 541 kilometru mal-Laos fil-Grigal, u fruntierata'ta’ 1,228 kilometru mal-Vjetnam fil-lvant. u xlokk.
Beliże

Il-**Beliże** Huwa pajjiż sovran tal-Amerika li jinsab fir-rokna tal-grigal tal-Amerika Ċentrali. Tmiss lejn il-Messiku fit-tramuntana u l-Gwatemala fin-nofsinhar u l-punent, u l-Golf tal-Honduras jifridha mill-pajjiż tal-istess isem. Il-kapitali hija l-belt ta' Belmopan u l-aktar belt popolata hija Belize City, li serviet bħala l-kapitali sal-1970, meta l-qerda kkawżata mill-Uragan Hattie ġiegħlet lill-gvern jittrasferixxi l-kapital lill-komunità ppjanata ta' dak iż-żmien ta' Belmopan.imwaqqfa fl-1960.8 Hija huwa l-uniku pajjiż fl-Amerika Ċentrali li l-forma ta' gvern tiegħu hija organizzata f'monarkija kostituzzjonali parlamentari, fejn ir-Re tar-Renju Unit iservi bħala kap ta' Stat u huwa rappreżentat fil-pajjiż minn gvernatur ġenerali.

## Referenzi
Lista ta' pajjiżi skont il-popolazzjoni

Din hija **lista ta' pajjiżi skont il-popolazzjoni**. Il-lista tinkludi pajjiżi indipendenti u territorji dipendenti abitati ibbażati fuq l-istandard ISO 3166-1. Il-popolazzjoni ta' kull pajjiż hi mogħtija wkoll bħala persentaġġ  tal-popolazzjoni tad-dinja, li skont l-arloġġ tal-popolazzjoni tal-Bureau taċ-Ċensiment tal-Istati Uniti hi stmata li hi 7.071 biljuni. 

Skond stima separata mill-Ġnus Magħquda, qabżet is-7 biljuni f'Ottubru tal-2011. Iż-żoni li jiffurmaw parti integrali minn stati sovrani, bħall-pajjiżi tar-Renju Unit, huma magħduda bħala parti mill-istati sovrani kkonċernati. Mhumiex inklużi entitajiet oħra, bħall-Unjoni Ewropea, li mhumiex stati sovrani, u territorji dipendenti li m'għandhomx popolazzjoni permanenti, bħall-klejms ta' diversi pajjiżi għall-Antartika.

Iċ-ċifri użati f'din tabella huma bbażati fuq l-istima l-aktar riċenti jew projezzjonijiet  mill-awtoritajiet taċ-ċensiment nazzjonali meta jkunu disponibbli u ġeneralment jiġu approssimati. Fejn ma jkunx hemm informazzjoni nazzjonali aġġornata disponibbli, iċ-ċifri huma bbażati fuq l-istimi tal-2012 mid-Diviżjoni tal-Popolazzjoni tad-Dipartiment tan-Ġnus Magħquda għall-Affarijiet Ekonomiċi u Soċjali. Minħabba li l-figuri miġbura ma jinġabrux fl-istess ħin f'kull pajjiż, jew bl-istess livell ta' preċiżjoni, il-paraguni numeriċi li jirriżultaw jistgħu jagħtu konklużjonijiet mhux korretti. Barra minn hekk, it-total tal-figuri tal-pajjiżi kollha mhux daqs it-total tad-dinja.

## Lista
**Nota:** territorji dipendenti kollha huma murija bil-*korsiv*.

## Ħoloq esterni
*Nazzjonijiet Uniti Rapport Analitiku għall-reviżjoni tal-2004 tal-Prospetti tal-Popolazzjoni Dinjija (ir-rapport analitiku għar-reviżjoni tal-2006 ma tkunx disponibbli online) - tinkludi dettalji tal-metodoloġija u s-sorsi użati għall-estimi tal-popolazzjoni ta 'hawn fuq.
Mġarr United FC

**Mġarr United FC** hu klabb tal-futbol Malti ibbażat fl-Imġarr, li attwalment jilgħab fit-Tielet Diviżjoni.
## Storja
L-Istorja ta 'l-Imġarr United FC bdiet fl-1967 meta wara xoljiment tal-Imġarr Eagles FC, ​​tim ta' taħt is-16 imsejjaħ *Juvenals Mġarr* li beda minn Mr.France Debono, huma ridu ibiddlu isimhom għall-Imġarr United FC. It-Tim ġie deċiż li li jilbsu l-kuluri bojod u ħodor u l-ewwel sessjonijiet ta 'taħriġ kienu miżmuma fil-bajja tad-deheb. Id-Direttur ta dak iż-zmien kien;Dun Ġuzepp Vella, Mgarr United FC bdew laqgħat u t-taħriġ f'bini apposta mibni għall-klabb.

L-ewwel kowċ tal-klabb kien Lolly Debattista li kien leġġendarju fil-klabb. Il-Membri taw daqqa t'id biex dan il-klabb ikun professjonali bħal ċertu klabbs oħra. Ċertu membri kienu Fr.Hilary Tagliaferro u Salvu Cuschieri. L-ewwel kompetizzjoni tal-klabb kienet fl-ASCC filwaqt li l-ewwel logħba kienet fl-1 ta' Novembru 1968 li lagħbu kontra 'Wolves Giorni' fil-Gżira ta Manwel, li Mġarr rebħu 2-0 b'żewġ gowls li ġew skorjati minn Joe Muscat magħruf bħala Terry.

Fl-istaġun 1969/70 Mġarr United kellhom persistenza minn 'Mr.John Mary Vella li ħa sehem fil-kampjonat tal-MFA fl-ewwel logħba li lagħbu fl-4 t'Ottubru, 1969 kontra Vittoriosa Stars FC u kienu rebħu 1-0, Louis Vella kien skurja l-gowl tar-rebħa. Fl-1971 il-bini ġie mċaqlaq disponibbli mis-Sur Pio Vassallo u sessjonijiet ta 'taħriġ bdew isiru ġewwa l-Iskola Primarja tal-Imġarr.

Fl-1974 wara ftehim bejn Żebbiegh Wolves u Mġarr United FC li miż-żewġ naħat kien hemm l-azzjonijiet u għall-ewwel darba ħadu sehem fir-4 diviżjoni tal-MFA. Taħt il-President;Sur John Bezzina, l-ewwel logħba uffiċjali saret fit-12 t'Ottubru 1974 ġol-Grawnd Pace Grasso, ikowċjati mis-Sur Marcel Scicluna iżda Imġarr kienu tilfu l-logħba.

Fl-1980, il-kumitat wara li għamel xogħol tajjeb li sar mis-Sur Carmel Muscat u Joe Schembri, Mgarr kellhom bini ġdid fil-Qasam tad-Djar u fil-viċin inbena grawnd ġdid meta l-klabb kien jista jagħmel taħriġ f'darhu.

## Grawnd tal-Imġarr
Il-Grawnd tal-Imġarr li qiegħed fit-triq Plejju fl-Imġarr, kien il-bażi ta' *Mġarr United* mill-inawgurazzjoni fl-1980. Il-Grawnd tal-Imġarr huwa ta' daqs *full* u għandu sistema ta' floodlighting eċċellenti, approvat mill-FIFA. Il-grawnd għandu turf artifiċjali mal-wiċċ tal-aħħar teknoloġija u  5 dressing-rooms, tekniċi u faċilitajiet ta' eżerċizzju. Il-kamra tal-ewwel għajnuna, kamra tar-referee u l-uffiċċju tal-amministrazzjoni jiffurmaw ukoll parti mill-faċilitajiet tal-grawnd, u jgħinu biex jagħmlu l-kumpless tal-Grawnd tal-Imġarr ideali għal logħbiet kompetittivi u ċentru ta' taħriġ. Fl-istadju jistgħu joqgħodu sa 300 spettatur. It-turf sintetiku kienet iffinanzjat mill-MFA, il-gvern malti u l-klabb. Il-kumpless sportiv sar possibbli b'ħafna għajnuna minn voluntiera, donaturi u kumpaniji li offrew ix-xogħol tagħhom.

## Ħoloq esterni
* ?
Sirens FC

**Sirens FC** hu klabb tal-futbol Malti li ġej minn San Pawl il-Baħar, li attwalment jilgħab fit-Tielet Diviżjoni.
## Storja
Sirens ġew magħrufa l-ewwel bħala Tim tal-futbol għall-Staġuni 1968/69 u pparteċipaw fil-Kompetizzjoni *Amateur Soccer Cup*(ASCC). Fl-istaġun debuttanti tagħhom spiċċaw runners up u wara kienu kisbu tqegħid tajjeb tal-kumitat li kellu ħafna xogħol iebes. Dawn kienu applikati għall-affiljazzjoni fit-Tielet Diviżjoni tal-Malta Football Association. Id-Delegazzjoni mill-MFA żaret il-klabb, li dak iż-żmien kien l-istess bini tas-Sirens Aquatic Sports Club. Fuq dan il-punt wieħed għandu jsemmi lil-Joe Muscat, magħruf bħala id-Debu, li huwa l-fundatur ta 'Sirens FC.

Sa 1972 il-klabb kien magħruf bħala Sirens Football Team. Kif imsemmi qabel, huma ma kellhom l-ebda post qabel ma kienet saret dar. Iżda din inkisbet fit-Triq San Pawl, San Pawl il-Baħar. Il-premessa l-ġdida infetħet uffiċjalment mill-Onor. Ministru tal-Kultura u l-Edukazzjoni fil-29 ta 'Jannar 1972.

Fl-2011, dawn kellhom grawnd ta 'taħriġ mibnij ġdid u magħmul b'terf artifiċjali. Ħafna mill-logħob ġo darhom jintlagħbu f'dan il-post. Il-kapaċità tal-istadju hija l-2000.

## Ħoloq esterni
* ?
Żejtun Corinthians FC

**Żejtun Corinthians Football Club** huwa hu klabb tal-futbol Malti, li attwalment jilgħab fl-Ewwel Diviżjoni Maltija.
Imwaqqaf fl-1943, il-klabb ikun rarament ogħla mill-istanzi inferjuri tal-futbol Malti.

## Storja
Wara t-Tieni Gwerra Dinjija, il-logħba tal-futbol f'Malta reġgħat' ġiet promulgata, li waqgħat taħt ir-responsabbiltà tal-Malta Football Association. Bħal irħula lokali u rħula oħra, il-popolazzjoni taż-Żejtun stabbilit tim tal-futbol, ​​u fl-1943 l-isem ta' Żejtun Corinthians ħareġ. L-antenati tat-tim ġew derivati minn isem ta' tim tal-futbol li jieħu sehem fil-kampjonat Ingliż. L-ewwel membri tal-kumitat tal-klabb kien jikkonsisti lil Joseph Cassar (President), Joseph Galea (Viċi President), Fortunato Zerafa (Segretarju Ġenerali), u Grazio Cassar, (Teżorier). Il-kuluri uffiċjali tal-klabb huma blu navali strixxi blu kulur is-sema. L-ewwel skema tal-kuluri ġiet ispirata minn ta' Sliema Wanderers, peress li matul iż-żmien ħafna "Żwieten" appoġġjaw lil Sliema Wanderers.

L-ewwel għaxar snin wera bidu tajjeb għal Żejtun Corinthians. Il-plejers li jiffurmaw parti mit-tim tal-futbol kienu Żwieten jew sportivi mill-viċinanzi. Fl-ewwel staġun, Żejtun Corinthians kienu mqiegħda fid-diviżjonijiet t'isfel tal-kampjonat. Madankollu, grazzi għall-ħidma iebsa tat-tim, Żejtun Corinthians irnexxielhom jiżguraw l-unuri fil-kampjonati organizzati mill-Malta Football Association fi ftit ta' snin. Minn dakinhar, it-tim laħaq it-tqegħid massimu tiegħhu fis-60ijiet meta ġew l-ewwel pożizzjoni fit-Tieni Diviżjoni u b'hekk kienu assigurati. Ċertament, din kienet l-era tad-deheb ta' Żejtun Corinthians. Parteċipanti bħal Louis Bonello, Reginald Vella James, Anthony Spiteri, Joe Abela u l-gowler John Formosa, immarkaw l-aktar suċċessi famużi tat-tim u filwaqt li dehru f'logħbiet li mhux se jiġu faċilment minsija. Matul l-istaġun 1959/60, Żejtun Corinthians ġestew rebħa doppja, it-tqegħid l-ewwel fil-klassifikazzjoni tat-Tielet Diviżjoni Maltija u l-kompetizzjoni eliminatorja.

Matul is-70ijiet, l-iskwadra kellha wkoll sehem fis-suċċessi. Wara li rebħu it-Tielet Diviżjoni Maltija għal diversi drabi, Żejtun Corinthians irnexxielha tilħaq it-Tieni Diviżjoni Maltija. Fl-1980, il-Malta Football Association iddeċidiet li torganizza mill-ġdid kampjonati Nazzjonali u għall-ewwel darba introduċiet il-Premier League Malti. Fl-istaġun 1981/82, u għal tliet staġuni konsekuttivi oħra, 1986/87, 1987/88, u 1988/89, Żejtun Corinthians kienu kburin li rebħu l-Ewwel Diviżjoni Maltija.

Fl-istorja kmieni tad-90ijiet reġgħet irrepetiet ruħha, fl-istaġun 1991/92 Żejtun Corinthians irnexxielhom jirbħu il-kampjonat tat-Tielet Diviżjoni Maltija b'rebħa ta sturdament fid-deċiżiva f'derby ma' Marsaxlokk. Dan kompla anki matul il-Millennju, fl-istaġun 2002/03 Żejtun Corinthians kienu ddikjarati ċampjins għat-Tielet Diviżjoni Maltija, b'rebħa prestiġjuża fuq ir-rivali dejjiema St. Georges.

## Ħoloq esterni
* ?
L-Ewwel Diviżjoni Maltija

L-**Ewwel Diviżjoni Maltija** (magħrufa wkoll bħala Bank of Valletta First Division minħabba raġunijiet ta' sponsorizzazzjoni) kienet it-tieni l-ogħla l-diviżjoni tal-futbol Malti, wara l-Premier League Malti u tant l-Tieni Diviżjoni Maltija. Il-kampjonat ilu għaddej għal ħafna snin.
12 timijiet jieħdu sehem fil-kampjonat. L-aqwa żewġ timijiet huma promossi għall-Premier League Malti, filwaqt li ż-żewġ l-aktar timijiet baxxi huma relegati għat-Tieni Diviżjoni Maltija.
F'Jannar 13, 2011, il-Malta Football Association ddeċiediet li tespandi l-kampjonat għal 12-il timi mill-istaġun 2011–12.

Matul il-pandemija tal-COVID-19, id-diviżjoni ġiet sostitwita mill-Challenge League hekk kif is-sistema tal-futbol f’Malta ġiet ristrutturata minn erba’ livelli għal tlieta għall-istaġun 2020–21.

## Timijiet 2013–14

## Ħoloq esterni

* Il-kampjonat domestiku fuq maltafootball.com
It-Tieni Diviżjoni Maltija

It-**Tieni Diviżjoni Maltija** (magħrufa wkoll bħala l-**Bank of Valletta Second Division** minħabba raġunijiet ta' sponsorizzazzjoni) hija t-tielet l-ogħla d-diviżjoni tal-futbol Malti, wara l-Ewwel Diviżjoni u taħt it-Tielet Diviżjoni Maltija.

Fih jilgħab erbatax-il tim fejn l-aqwa tnejn jiġu promossi għat-tieni l-ogħla diviżjoni Maltija, l-Ewwel Diviżjoni, filwaqt li t-tliet timijiet l-aktar baxxi jiġu relegati għat-Tielet Diviżjoni Maltija. Timijiet jilagħbu kontra xulxin darbtejn.

Fit-13 ta' Jannar 2011, il-Malta Football Association ddeċidiet li tespandi l-kampjonat għal 14-il tim mill-istaġun 2012-13.

## Timijiet parteċipanti 2012-2013
* Fgura
* Għargħur
* Kirkop
* Mellieħa
* Msida
* Mġarr
* Pembroke
* San Ġwann
* Siġġiewi
* St. Georges
* St. Patrick
* St. Venera
* Żebbuġ
* Żurrieq

## Ħoloq esterni

* Il-kampjonat domestiku fuq maltafootball.com
Kalkara FC

**Kalkara Football Club** huwa klabb Malti mill-Kalkara, li bħal issa jilgħab fit-Tieni Diviżjoni

## Ħoloq esterni
* RSSSF.com
Qrendi FC

**Qrendi Football Club** huwa klabb tal-futbol Malti mill-villaġġ ta Qrendi fin-Nofsinhar ta' Malta. Beda fl-1955, bħalissa jikkompeti fit-Tielet Diviżjoni.
## Storja
In-*nursery* tal-klabb  pproduċiet diversi plejers u uffiċjali distinti li jissema l- isem tagħhom fil- pajjiż kollu. Dr Joe Mifsud li kien il- President tal- Malta Football Association huwa oriġinarjament mir- raħal tal-Qrendi, qabel il-kariga kurrenti tiegħu, għal ħafna snin kien jokkupa l- kariga ta' President tal- klabb. Mr Carmelo Gauci (il-Busby), eks- kit maniġer tat- Tim nazzjonali tal- futbol ta' Malta serva wkoll ghal ħafna snin f' diversi karigi mportanti fil-kumitat kif ukoll bħala  maniġer  tat-tim u bhala President.
Bhala players li hargu mill- klabb ma tistgħax ma ssemmix lil Joe Farrugia (il-Faqi) li lagħab mas- Sliema Wanderers FC u l- Marsa FC. Dan ukoll laghab kontra l-Juventus FC bħala plejer tal-Marsa waqt li fl-Awstralja hu lagħab ma' Melita Eagles .

Aldrin Muscat wkoll jilgħab ma Qrendi FC. Huwa lagħab fil-kampjonat Premier ma Żurrieq u Sliema fejn fl-1995/96 hu lesta l-kampjonat bħala l-aqwa skorer bi 18-il gowls u rebaħ ukoll l-Premier League. Huwa lagħab ukoll ma 'diversi timijiet oħra bħall Gozo FC, ​​Qormi FC u ​​Msida Saint-Joseph FC

Plejer ieħor li jissemma huwa l-eks-teżorier tal-MFA;Norman Darmanin Demajo (id-Dede) li lagħab għal Qrendi FC u mbagħad kien trasferit lill-Valletta FC għas-somma ta 'LM 700.00 (€ 1,630.00) li kienet ikkunsidrata ħafna flus fl-70/80.

Il-klabb esperjenzaw xi problemi finanzjarji fis-sena 1995 wara li t-tim kien promoss għat-Tieni Diviżjoni bl-ebda telf . Madankollu 10 snin wara, fl-2006, Qrendi kellhom kumitat ġdid b'10 membri tax-xogħol u dedikati. Matul l-istaġun 2006/07 Qrendi FC laħqu l-play-offs, iżda naqsu milli jiġu promossi, jitilfu logħbiet kollha. Filwaqt li fl-istaġun li jmiss 2007/08,Qrendi spiċċaw fil-ħames post.
Il- President attwali huwa s- sur Daniel Farrugia filwaqt li bhala kowc ghal- istagun 2013-15 kien Demis Paul Scerri.

## Ħoloq esterni
* ?
Luqa St. Andrew's FC

**Luqa St Andrew's Football Club**  huwa klabb tal-futbol Malti mir-raħal ta' Ħal Luqa fil-Lbiċ ta' Malta. Il-Klabb ġie ffurmat fl-1934 u bħalissa jikkompeti fIt-Tieni Diviżjoni Maltija. Fl-istaġun 2010-11, Luqa rebħu l-promozzjoni għat-Tieni Diviżjoni. Fl-istaġun 2011-12 Luqa sfaw relegati għat-Tielet Diviżjoni. Il-laqam tat-tim huwa *Saints*

## Unuri
* **[[Tielet Diviżjoni Maltija|Tielet Diviżjoni]]**
**Rebbieħa**:
:1949-50 u 2010-11

## Ħoloq esterni
* ?
Marsaskala FC

**Marsaskala Football Club** hu klabb tal-futbol Malti ibbażat ġo Marsaskala. Il-klabb attwalment jilgħab fit-Tielet Diviżjoni.

## Storja
Il-Klabb jirrappreżenta r-raħal ta' Marsaskala fin-nofsinhar ta Malta li għandu r-rata ta' nies li qed jikbru malajr fuq il-post. In-Nies huma ħerqana biex jiffurmaw klabb sportiv tar-raħal, numru ta 'residenti minn Marsaskala, notevolment Daniel Spiteri, Stephen Bell, Dr Zaid Teebi, Joseph Farrugia, Albert Spiteri assistat minn l-avukat Owen Bonnici, bnew it-tim minn *nothingness*. Huma aktar tard ingħaqdu magħhom Jesmond Mugliett u Dr Reuben Debono, flimkien mal-President tal-klabb.

L-ewwel staġun tal-klabb, kien diżappuntati kif spiċċaw fil-pożizzjoni ta' qabel tal-aħħar u rebħu il-premju tal-*Fair Play*, filwaqt li fl-istaġun ta' wara l-klabb kera lill-kowċ Alan Mifsud, li qabel kien kowċ ta' Żejtun Corinthians Dan it-tim b'nofsu mibni kiseb it-8 pożizzjoni fit-Tielet Diviżjoni Maltija.

L-istaġun 2012-2013 kien hemm it-tim kollu lest bil-ħarsa komplimenta, il-plejers u l-kumitat inklużjoni Joseph Cutajar bħala assistent kowċ. Fl-istaġun 2012-2013 Marsaskala bdew b'rebħa 3-0 fuq Victoria Hotspurs t'Għawdex fl-ewwel rawnd tal-U BET Trophy. Huma spiċċaw it-tielet fil-klassifika tat-Tielet Diviżjoni Maltija 2012–13 b'hekk ġew promossi għall-ewwel darba fit-Tieni Diviżjoni Maltija 2013–14.

## Ħoloq esterni
*
Mtarfa FC

**Mtarfa Football Club** huwa klabb tal-futbol Malti mil-lokalità ta 'Mtarfa, ir-raħal tal-barraki l-kbar britaniċi li jinsab fit-tramuntana ta' Malta. Il-Klabb beda fl-2006, bħalissa qiegħed jieħu sehem fit-Tielet Diviżjoni. Dawn ikkompetew għall-ewwel darba fl-istorja tagħhom fl-istaġun 2007/2008. Huma daħlu fil-Malta Football Association minflok Ta' Xbiex SC, li tilfu l-istat minħabba riżultati ħżiena tagħhom fid-diviżjonijiet baxxi tagħhom.

## Ħoloq esterni
* Facebook (Official site) 
* Globalsportsarchive
Għaxaq FC

**Għaxaq FC** huwa klabb tal-futbol mill-villaġġ ta' Ħal Għaxaq fix-Xlokk ta' Malta. Twaqqaf fl-1950 u bħalissa jikkompeti fit-Tielet Diviżjoni.

## Storja
Għaxaq bdew il-Futbol fl-1939. Il-fundatur ta 'l-ewwel tim fil-villaġġ kienu jismu Għaxaq United, kien Indri Mizzi, margħuf bħala l-bevvet. Għaxaq United lagħbu biss logħbiet ta ħbiberija f'dak iż-żmien. L-atturi kollha kienu minn Ħal Għaxaq, fosthom Gammari Bartolo (margħuf bħala z-zuba), Carmel Agius (margħuf bħala l-majmin), Salvu Dimech (margħuf bħala l-Fantin), Peppi Spiteri (surgent) u Tony Schembri (margħuf bħala s-Santu). Iżda Għaxaq United ma tantx damu u l-villaġġ kellu jistenna sakemm jkollha tim ieħor 1950-1951  ... Għaxaq FC.

Għaxaq FC oriġinaw fis-sajf tal-1950 u immedjatament sabu posthom fl-MFA Kampjonat ta' Tielet Diviżjoni. Huma lagħbu l-ewwel logħba tagħhom kontra Siġġiewi fil-15 ta 'Ottubru, 1950. Kien bidu promettenti peress li rebħu l-logħba 2-1. Imma xorta waħda kienu permanenti fil-kampjonat tagħhom. Sat-tmiem tal-istaġun sabu kklassifikati fil-gradi aktar baxxi. L-istaġun segwenti ma kienu kisbu l-ebda tim faċli jikkompeti magħhom. Madankollu, huma rnexxielhom iżommu l-pożizzjoni tagħhom fit-Tielet Diviżjoni sa l-istaġun 1955-56, fejn huma kellhom ikollhom 'decider' kontra Lija Athletic għar-relegazzjoni, meta sabu ruħhom aħħar post fit-Taqsima A. Peress li din il-logħba spiċċat fid-dro ta 2-2 iżda il-logħba kienet skedata, iżda għal xi raġuni Għaxaq qatt ma urew u Lija rebħu b*'walkover*. Bħala riżultat ta 'dan kollu, Għaxaq kienu relegati u posthom ittieħed minn Għargħur Excelsior. Dan kien it-tmiem tat-tim t'Għaxaq. Kmieni fis-60 tim ieħor ġie iffurmata taħt l-isem ta 'Colts Għaxaq, li l-isem kien inbidel aktar tard għal 'Għaxaq Gazelles'.

Dan it-tim kien magħmul minn plejers żgħażagħ fosthom Charlie Buttigieg, l-aħwa Frans u Mario Caruana u Ninu Dimech. It-tim kien imexxi minn-Anġlu Dimech.

Għaxaq Gazelles ikkompetew fil MAFA, iżda fl-istaġun 1967-68 huma kienu elenkati fl-MFA. L-istaġun 1969-70 ma kienx wieħed mill-aħjar staġuni għall Għaxaq. It-tim kien kklassifikat fl-aħħar post u kien obbligat li jilagħab ma Mqabba u Qrendi għar-relegazzjoni. Għaxaq spiċċaw ġew relegati u konsegwentement tilfu posthom fil-kampjonat.

Franza Zahra kien l-ewwel president ta 'Għaxaq FC.

## Ħoloq esterni
* ?
Ta' Xbiex SC

**Ta' Xbiex Sports Club** huwa klabb tal-futbol Malti mil-lokalità ta Ta' Xbiex. Imwaqqaf fl-2012, il-klabb ġie aċċettat mill-Malta Football Association sabiex jikkompeti fit-Tielet Diviżjoni fl-istaġun 2012–13 u ilhom mill-2012 jikkontestaw fl-istess diviżjoni.

## Ħoloq esterni
* ??
Xgħajra Tornados FC

**Xgħajra Tornados Football Club** hu klabb tal-futbol Malti mix-Xgħajra, raħal żgħir qrib il-baħar li jinsab fil-Lbiċ ta' Malta. Twaqqaf fl-1985, u beda jieħu sehem fil-kampjonat tal-Malta Football Association fl-1994. Hu klabb li spiċċa jilgħab fl-ogħla diviżjoni tal-futbol Malti billi akkwista l-promozzjonijiet staġun wara ieħor, ħafna drabi fl-ewwel jew fit-tieni post, mingħajr ebda interruzzjoni. 

Dan ir-rekord ta' Xgħajra Tornados FC hu rikonoxxut mill-FIFA bħala l-uniku klabb fl-Ewropa (jekk mhux fid-dinja) li, minn imkien jew "qatt qabel ma kien magħruf", irnexxielu jwettaq din il-biċċa xogħol hekk diffiċli. Fil-bidu tas-snin 2000, il-Klabb ħa wkoll sehem fil-Premier League Malti. L-ewwel dehra tagħhom fil-Premier League kienet fl-istaġun 1997/98, f'logħba li huma rebħu 1-0 kontra Pietà Hotspurs.

Bħalissa humw qegħdin jikkompetu fit-Tielet Diviżjoni. 

## Ħoloq esterni
* ?
It-Tielet Diviżjoni Maltija 2012–13

It-**Tielet Diviżjoni 2012–13** kienet it-tlettax-il edizzjoni tat-Tielet Diviżjoni li bdiet fis-16 ta' Settembru 2012 u spiċċat fil-5 ta' Mejju 2013. Mill-ħmistax-il tim li ħadu sehem, erbgħa ġew promossi għat-Tieni Diviżjoni. Il-logħob intlagħbu f'Luxol Ground, f'Charles Abela Memorial Stadium u fil-Grawnd tas-Sirens.

## Promozzjoni u relegazzjoni

 **Timijiet promossi għat-Tieni Diviżjoni 2012–13**
* Pembroke Athleta
* Fgura United
* Mġarr United

 **Timijiet relegati mit-Tieni Diviżjoni 2011-12**
* Attard
* Senglea Athletic
* Luqa St. Andrew's

## Klassifika

## Riżultati

 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 

## L-aqwa skorers

## Ħoloq esterni

* BOV Tielet Diviżjoni
St. Lucia FC

**Santa Luċija Football Club** huwa klabb tal-futbol Malti mill-villaġġ ta Santa Luċija fiċ-ċentru ta 'Malta. Il-Klabb beda il-futbol fl-1974, bħalissa jikkompeti fit-Tielet Diviżjoni.

## Storja
L-Ewwel attività tal-futbol f'Santa Lucia bdiet fl-1963. It-tim kien Santa Lucia Grasshoppers u huwa ħa sehem fil-IASC Amatuer League. Ftit huwa magħruf dwar dak li ġara, iżda fl-1972 is-Sur Censu Attard, il-lokal, iddeċieda li jagħmel tim li jidħol fil-kampjonat tal-MFA. L-applikazzjoni ġiet aċċettata, u Santa Luċija kellhom l-ewwel logħba uffiċjali tagħhom kontra Żejtun fit-28 ta 'Settembru, 1974. Dak iż-żmien il-kampjonat kien imsemmi *Ir-Raba' Diviżjoni* li bħalissa margħuf bħala it-Tielet Diviżjoni.

## Ħoloq esterni
* Soccerway
* SofaScore
* Flashscore
* Transfermarkt
* Globalsportsarchive